### Beslutning

Fremsendes til Magistratsafdelingen for Kultur og Borgerservice og Borgmesterens Afdeling med henblik på udarbejdelse af en indstilling, jf. byrådets vedtagelse i mødet den 1. december 2021 om magistratsbehandling af forslaget.

 Sagen bedes tilbagesendt byrådet via Magistraten.

**Beslutningsforslag fra KF**

Styrk idrættens stemme og skab et nyt økosystem der er selvforstærkende på økonomi, talentudvikling, organisation, lederuddannelse, iværksætteri og innovation.

[adresse] som fremtidens idrætshub og -kraftcenter for [adresse] og [adresse]

Konservative mener, at en samlet strategisk ramme kan være med til både at udfri et stort potentiale i [adresse], og etablere en ny styrkeposition for hele [adresse], men også sætte fokus på og skabe økonomisk grundlag for de nødvendige investeringer i faciliteter i rammen af en langsigtet investeringsmodel.

Hvordan får idrætten bedre vilkår i [adresse], og hvordan sikrer vi, at der investeres mere i flere ogbedre faciliteter ? Det er efterhånden et spørgsmål man hører dagligt, fra bredde såvel som fra elite, hvis man har berøring med idrættens verden i [adresse].

I det Konservative Folkeparti, [adresse], mener vi at der mangler en vision og strategisk ramme der skaber grundlaget for at prioritere Idrættens vilkår og investeringer højere, og at der skal etableres et tættere samarbejde mellem kommunen og idrættens hovedorganisationer der sikrer prioriteringer og opfølgning på vision og handleplaner indenfor den strategiske ramme.

[adresse] har en bundplacering

Dette Mogens Friis skal bl.a. ses med udgangspunkt i DIF´s rapport om Idrætsforeningers rammer og vilkår, Oktober 2021, som viser at [adresse] ligger solidt i bunden - stadigvæk - og at der ikke rigtigt hverken sker nogen positiv udvikling eller umiddelbart er udsigt til det. Kommunalpolitisk er området ikke prioriteret højt nok, hverken på den korte eller den lange bane, og der er ikke udsigt til at dette ændres.

[adresse] nuværende Idrætspolitik, som udløber her i 2021, har mange fine ambitioner, mål og initiativer, men i praksis bliver det ikke rigtigt til noget - eller til nok - og der mangler konkrete handlings mål og opfølgning på fremdriften. Der mangler en operationalisering. Faktisk er der områder hvor man undervejs har truffet beslutninger der går direkte imod de formulerede mål og initiativer.

Vi mener det bl.a. skyldes at der ikke er en tæt løbende dialog på et tilstrækkeligt højt niveau politisk, hvor man kan drive en strategisk og ambitiøs udvikling, og holde hinanden op på aftalte forløb hhv. konsekvenser af beslutninger eller af manglende beslutninger. Der skal udarbejdes en ny Idrætspolitik for 2022-25, og her mener vi at der skal arbejdes mere ambitiøst, med konkrete mål og løbende opfølgning i et tættere samarbejde mellem kommune og idrættens hovedorganisationer. Dette, og den strategiske ramme, vil også gøre det mere objektivt hvilke anlæg og investeringer kommunen går ind og prioriterer, og hvorfor, og ikke, som tilfældet er nu, bære præg af tilfældigheder og politiske prioriteter fra forskellige partier op til de årlige budgetforhandlinger.

Gode forudsætninger

Idræt, motion og livslang bevægelse er en sikker og god investering i fremtiden. Det giver øget livskvalitet og dertil kommer at forebyggelse er en central opgave for en fremtids- og udviklingsorienteret kommune som [adresse]. Men der er også andre væsentlige grunde til at sikre gode vilkår for idrætten og foreningslivet. Dels er det der hvor vi mødes på tværs om sunde værdier og indgår i brede fællesskaber, der hvor vi styrker vores sammenhængskraft, og dels er der et selvstændigt potentiale i en ny styrkeposition baseret på Idræt. Vi mener [adresse] har gode forudsætninger for at lykkedes med en idrætspolitisk strategi om at videreudvikle på de gode kræfter vi har i vores civilsamfund og erhvervsliv, og med afsæt i vores stærke foreningsliv i bredden og i organisationerne omkring eliten, vore mange talenter og ledere, at frigøre og forene kræfterne om at skabe et dansk idrætsmæssigt kraftcenter og en Nordeuropæisk sports-hub på internationalt højt niveau

Bredde såvel som elite

Det Konservative Folkeparti i [adresse] ønsker, med hjælp fra såvel breddeidrættens som eliteidrættens hovedorganisationer, at skabe en udvikling der ikke bare rykker [adresse] fri af bunden m.h.t. idrættens vilkår, men faktisk skaber en udvikling der har som mål at få [adresse] i front som idræts hub i [adresse] og i [adresse] på den lidt længere bane.

Med dette oplæg til en idrætspolitisk vision for [adresse], ønsker det Konservative Folkeparti således, at “give bolden op” og sende en åben invitation til vores bredde og elite organisationer, samt repræsentanter for det uorganiserede sport og fritidsliv, til åben dialog om "[adresse] som fremtidens idræts hub i [adresse] og i [adresse]".

Der er selvfølgelig afgørende vigtigt, at Idrættens organisationer synes det er en god og spændende vision, og allerhelst på et niveau og med et potentiale, som de ønsker at tage styring på, tage organisatorisk hånd om og videreudvikle på.

Vi skal derfor invitere idrættens organisationer med ind i udviklingen af ambitionerne om at flytte idræt og bevægelse i [adresse] på et strategisk niveau.

Konkret foreslår Det Konservative Folkeparti i [adresse] følgende:

1) Hos BA og MBK udarbejdes der et oplæg til hvordan der kan etableres et tæt løbende samarbejde mellem centrale aktører og hovedorganisationer i idrætten og byrådet, herunder et Idræts Kontakt Udvalg, efter samme model som på erhvervsområdet, Erhvervs Kontakt Udvalget (EKU), herunder også 4 årige rullende idræts udviklingsplaner med opfølgning på effekt og fremdrift. Dette oplæg baseres på en hørings og dialogfase med idrætten i [adresse]. Formålet er at styrke idrættens stemme i [adresse] og etablere et tættere samarbejde, også i forhold til den kommende nye idrætspolitik for [adresse].

2) [adresse] understøtter, efter aftale med Idrættens centrale aktører, et idrætspolitisk topmøde og er medvært sammen med Idrættens centrale organisationer, F.eks. DIF, ISA, DGI m.fl., samt repræsentanter fra såvel elite som bredde klubber med det formål at igangsætte dels en visionsprocess for at udvikle idrætsklynge og en styrkeposition på Idræt i [adresse] over en længere horisont en en enkelt byrådsperiode og dels at igangsætte arbejde med den første 4 årige Idræts Udviklingsplan, bl.a til at understøtte det videre arbejde med vision og missionen, og den kommende Idrætspolitik for 2022-2025 for [adresse]. Erhvervslivets centrale organisationer og medlemmer af Erhvervskontaktudvalget (EKU), som f eks. Erhverv [adresse], Dansk Industri, Dansk erhverv, samt LO/FTF og Aarhus Universitet m.fl., inviteres ligeledes med på topmødet og i den videre process da koblingen til erhvervslivet er afgørende. Målet er på sigt at skabe et nyt idræts økosystem i [adresse], som på sigt bliver selvforstærkende og i vid udstrækning selvbærende på økonomi, organisation, talent, lederuddannelse, innovation, iværksætteri, forskning m.v., og som udvikler Idrætten til en styrkeposition for [adresse].

3) En analyse af følgende tiltag, som kan indgå i ovenstående process:

a) ønsker og behov for træner/lederuddannelser, akademier o.lign., som med fordel kan tænkes på tværs af idrætten, samt en oversigt over tilskudsordninger på området hhv. effekten på den kommunale økonomi

b) mulig simplificering af rapporteringskrav/afbureaukratisering i Idrætten overfor Kommunen, med det formål at frigøre kræfter i Idrætten til kerneopgaverne og gøre det mere attraktivt at være træner/leder i Idrætten

c) en mere målrettet byudviklings kravspecifikation om idræts- eller bevægelses faciliteter (udendørs/indendørs) i den kommende kommuneplan, herunder som separat element i 360 graders værktøjet i lokalplaner, hvis formål det er, at fremme helhedstænkning og sikre en klog byudvikling og en vækst i balance.

d) fjernelse af 25-års reglen i forbindelse med lokaletilskud i forbindelse med Idrætsaktiviteter og den dermed forbundne økonomi i fjernelse af 25 års reglen. [adresse] er en studieby også for unge over 25 år.

e) lejeniveauernes og -vilkårenes betydning for elite såvel som bredde klubbernes økonomi, udvikling og fremdrift m.h.t. faciliteter i kommunalt regi.

På vegne af den Konservative Byrådsgruppe,

Mimi Holm, Gruppeformand

### Sagens forløb

10-11-2021 [adresse]
Sagens behandling blev udsat i byrådets møde den 10. november 2021.
 [adresse] Aarhus Byråd
Fremsendes til Magistratsafdelingen for Kultur og Borgerservice og Borgmesterens Afdeling med henblik på udarbejdelse af en indstilling, jf. byrådets vedtagelse i mødet den 1. december 2021 om magistratsbehandling af forslaget.

 Sagen bedes tilbagesendt byrådet via Magistraten.